text: [{"text_idx": "#000000", "text": "Leygardagin 25. januar ein r\u00e6ttiliga \u00f8\u00f0rvi\u0301si fundur hildin i\u0301 Kristnastovu."}, {"text_idx": "#000001", "text": "Talan var um ein fund hja\u0301 grundeigarafelagnum, i\u00f0 er a\u0301 \u00f8kinum kring Kristnastovu og vanliga heldur a\u00f0alfund einafer\u00f0 um a\u0301ri\u00f0."}, {"text_idx": "#000002", "text": "Hesin fundur plagar at ver\u00f0a hildin i\u0301 leiga\u00f0um h\u00f8lum onkunsta\u00f0ni t\u00e6tt vi\u00f0. Men hesa fer\u00f0 ynsktu tey at vera i\u0301 Kristnastovu, og ta\u00f0 fingu tey loyvi til. Og sum vanligt er a\u0301 sli\u0301kum fundum, var\u00f0 tosa\u00f0 um ymisk hu\u0301savi\u00f0urskifti, vegir, gongubreytir, kommunalar spurningar og anna\u00f0. Men eisini var\u00f0 h\u00f8vi at njo\u0301ta ein drekkamunn saman og okkurt afturvi\u00f0."}, {"text_idx": "#000003", "text": "Hetta var fyrstu fer\u00f0 at fleiri av grannunum i\u0301 umra\u0301\u00f0num fingu h\u00f8vi at si\u0301ggja Kristnastovu innani\u0301fra\u0301, og ta\u00f0 to\u0301ktust tey seta pri\u0301s uppa\u0301. Samanumtiki\u00f0 gj\u00f8rdist hetta ein framu\u0301r go\u0301\u00f0 og positiv l\u00f8ta. Forma\u00f0urin helt ennta\u0301, at hetta vo\u0301ru tey bestu h\u00f8lini, tey h\u00f8vdu fundast i\u0301."}, {"text_idx": "#000004", "text": "Fyri okkum hev\u00f0i fundurin ein heilt serstakan ty\u0301dning, og ta\u00f0 hev\u00f0i si\u0301na grund. Ti\u0301 i\u0301 1979, ta\u0301 i\u00f0 Kristnastova a\u0301 Birmavej skuldi keypast, var sama grundeigarafelag i\u0301mo\u0301ti at eitt hu\u0301s i\u0301 umra\u0301\u00f0num skuldi ny\u0301tast til eitt \u201ckristiligt-sosialt\u201d arbei\u00f0i\u00f0. Mo\u0301tm\u00e6li teirra gj\u00f8rdi ta\u00f0, at vit leita\u00f0u okkum hja\u0301lp fra\u0301 ta\u0301verandi fo\u0301lkatingsmanni, Johan Nielsen, sum setti okkum i\u0301 samband vi\u00f0 bu\u0301sta\u00f0arra\u0301\u00f0harran, Erling Olsen. Hann hev\u00f0i mynduleika at skera i\u0301gj\u00f8gnum solei\u00f0is, at vit kortini fingu loyvi at ny\u0301ta hu\u0301si\u00f0 til virksemi\u00f0. Og skoytast kann uppi\u0301, at b\u00e6\u00f0i Johan Nielsen og Erling Olsen fingu h\u00f8vi at si\u0301ggja Kristnastovu."}, {"text_idx": "#000006", "text": "So ta\u0301 i\u00f0 \u00f8ll ma\u0301l vo\u0301ru avgreidd hendan dagin, ta\u0301 i\u00f0 a\u00f0alfundurin var, f\u00f8ldi eg trongd til at taka or\u00f0i\u00f0 og \u2013 vi\u00f0 s\u00f8guni i\u0301 huga \u2013 u\u0301ttrykkja mi\u0301na gle\u00f0i yvir, at a\u0301rsa\u00f0alfundurin i\u0301 a\u0301r kundi haldast i\u0301 Kristnastovu. Onkur av luttakarunum mintist aftur a\u0301 alt hetta, men annars var heilt ty\u0301\u00f0uligt, at orrustan fra\u0301 1979 langt si\u0301\u00f0ani var farin i\u0301 gloymskunnar hav. Og ta\u00f0 kunnu vit bara fegnast um."}, {"text_idx": "#000007", "text": "Grundeigarafelagi\u00f0 hevur longu nu\u0301 bi\u0301lagt h\u00f8li\u00f0 i\u0301 Kristnastovu til a\u00f0alfundin n\u00e6sta a\u0301r."}]